**Adevărul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adevărul

...

Nu știu ce-a fost atunci cu-adevărat,

Adevărul este adânc, de necuprins,

Dar de-un singur lucru nu pot fi convins:

Că Hristos atunci, n-a înviat!

...

Taina nu-i prea greu de deslușit,

Pentru că dacă n-ar fi fost adevărat

Și Dumnezeu Hristos n- a înviat,

Înseamnă că de fapt nici n-a murit

Și nici n-a fost pe cruce răstignit!

...

Nu pot asculta vorbele deșarte,

Pe care slujitorii beznei le aruncă,

Hristos a înviat și știu că am dreptate,

Pentru că, mai presus de toate,

Adevărul e-n inima ce-mi bate,

Pus de Hristos, când a-nviat din moarte!

...

Nu știu ce-a fost atunci cu-adevărat,

Adevărul este adânc, de necuprins,

Dar de-un singur lucru sunt convins:

Că Hristos atunci, a înviat!

...

Dar Adevărul ăsta nu-l pot duce,

Tocmai cei ce L-au trimis pe cruce!

..

Chiar de mi-ar smulge inima din piept,

Și ca s-o văd, mi-ar arăta-o-n față,

Eu n-aș pica, ci aș rămâne drept,

Că Adevărul m-ar ține-atunci în viață!